2014-yilda O‘zbekistonda yo‘llarni ta’mirlashga 200 mlrd so‘m ajratiladi

O‘zbekiston hukumati 2014-yil uchun xalqaro va davlat ahamiyatiga ega umumiy muomaladagi avtomobil yo‘llarini kapital ta’mirdan chiqarish dasturini qabul qildi. Bu haqda UzDaily xabar berdi.

Dasturga ko‘ra, 2014-yilda 170,1 kilometr yo‘llar va 1179 metr ko‘priklar ta’mirlanadi. Bu ishlarga 202,246 milliard so‘m ajratilishi kutilmoqda. Dastur O‘zbekiston Respublikasi Moliya vazirligi qoshidagi Respublika yo‘l fondi tomonidan moliyalashtiriladi.
“O‘zbekneftgaz” MXKga yo‘l bitumini o‘z vaqtida yetkazib berish yuklatildi.